open-index/open-wikipedia-markdown huggingface dataset:
Բոտոնդ Բալոգ

**Բոտոնդ Բալոգ** (, ), հունգարացի պրոֆեսիոնալ ֆուտբոլիստ, Սերիա B-ի «Պարմա» ակումբի և Հունգարիայի ազգային հավաքականի պաշտպան։

## Ակումբային կարիերա
### Պարմա

#### 2020–21 մրցաշրջան
2020 թվականի հոկտեմբերի 28-ին պրոֆեսիոնալ նորամուտն է նշել Իտալիայի գավաթի 2020–21 մրցաշրջանում՝ խաղալով «Պեսկարայի», որն ավարտվել է 3։1 հաշվով և «Պարմայի» հաղթանակով: 2020 թվականի հոկտեմբերի 31-ին Միլանի «Ինտերնացիոնալեի» դեմ խաղում նորամուտն է նշել 2020–21 մրցաշրջանի Սերիայում A-ում։ 2021 թվականի հունվարի 10-ին մրցաշրջանում ևս երկու հանդիպում է անցկացրել «Լացիոյի» դեմ  իսկ 2021 թվականի մայիսի 22-ին՝ «Սամպդորիաիյի»:

#### 2021-22 մրցաշրջան
Սերիա B-ի 2021-22 մրցաշրջանում անցկացրել է ընդամենը չորս հանդիպում: 2021 թվականի օգոստոսի 20-ին առաջին խաղն է անցկացրել «Ֆրոզինոնե Կալչոյի» դեմ:

#### 2022-23 մրցաշրջան
Սերիա B-ի 2022–23 մրցաշրջանում խաղացել է 15 խաղ։ 2022 թվականի սեպտեմբերի 10-ին մրցաշրջանում առաջին հանդիպումն է անցկացրել «Տերնան Կալչոյի» դեմ։

#### 2023–24 մրցաշրջան
Առաջին խաղը անցկացրել է «ԱՍ Ցիտտադելլայի» դեմ Սերիա B-ի 2023-24 մրցաշրջանում։

## Միջազգային կարիերա
Բալոգը Հունգարիայի մինչև 17 տարեկանների հավաքականի կազմում մասնակցել է 2019 թվականի ՈւԵՖԱ-ի մինչև 17 տարեկանների Եվրոպայի առաջնությանը և 2019 թվականի ՖԻՖԱ-ի մինչև 17 տարեկանների աշխարհի առաջնությանը։

2021 թվականի նոյեմբերի 12-ին նորամուտն է նշել Հունգարիայի մեծահասակների ազգային հավաքականի կազմում՝ «Սան Մարինոյի» դեմ աշխարհի առաջնության ընտրական խաղում։

2024 թվականի մայիսի 14-ին ընդգրկվել է Հունգարիայի հավաքականի կազմում Ֆուտբոլի Եվրոպայի առաջնության 2024-ին մասնակցելու համար։ Փոխարինման է դուրս եկել թիմի բոլոր երեք հանդիպումներում, քանի որ A- խմբում գրավել են երրորդ տեղը և դուրս մնացել:

## Կարիերայի վիճակագրություն
### Ակումբ

### Միջազգային

## Ձեռքբերումներ
'''Պարմա'''
*Սերիա B՝ 2023–24

## Ծանոթագրություններ

Կատեգորիա:2002 ծնունդներ
Կատեգորիա:Ապրող անձինք
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Էիշ ֆինո

**Էիշ ֆինո** () երկար բագետի ձևով հաց է, որը պատրաստվում է Եգիպտոսում ցորենի ալյուրից: Այն երկրում ամենաշատ օգտագործվող հացատեսակն է էիշ բալադիից՝ հիմնական տափակ հացից հետո: Այն փափուկ է և հաճախ հարմար է լցոնման համար. հիմնականում լցոնում են տարբեր պանիրներով, հալվայով կամ կովի տապակած լյարդով: Հացերը բարակ են և երկար, սովորաբար մոտ 20 սանտիմետր երկարություն ունեն։ Մյուս կողմից, լայնությունը կարող է շատ տարբեր լինել, բայց հացթուխները հազվադեպ են դրանք մի քանի սանտիմետրից ավելի լայն պատրաստում:

## Ծանոթագրություններ

Կատեգորիա:Արաբական խոհանոց
Կատեգորիա:Եգիպտական խոհանոց
Fire (երգ)

**Fire** (), ամբողջական անվանումը **Fire (Official UEFA Euro 2024 Song)** ()), իտալական Meduza էլեկտրոնային տրիոյի, ամերիկյան OneRepublic խմբի և գերմանացի երգչուհի Լեոնիի երգն է։ Այն թողարկվել է 2024 թվականի մայիսի 10-ին Island, Virgin և Cross Records-ի կողմից։ Երգը թողարկվել է որպես ՈւԵՖԱ Եվրո 2024 մրցաշարի պաշտոնական երգ։ Երգը ի սկզբանե պետք է ընդգրկեր նաև գերմանացի երգչուհի Քիմ Պետրասին, սակայն մարտին հայտարարվել է, որ համագործակցությունը դադարեցվել է՝ ժամանակացույցի հետ կապված խնդիրների պատճառով, և փոխարինվել է Լեոնիով։ Երգը ուղիղ եթերում հնչել է մրցաշարի փակման արարողության ժամանակ։ Երգը ներառված է նաև OneRepublic-ի «Artificial Paradise» վեցերորդ ստուդիական ալբոմի լյուքս տարբերակում։

## Նախապատմություն և կոմպոզիցիա
«Fire»-ը գրվել է Meduza-ի, OneRepublic-ի վոկալիստ Ռայան Թեդերի և Լեոնիի կողմից, իսկ պրոդյուսերը Meduza-ն է: ՈՒԵՖԱ-ի հայտարարության մեջ նրանք երգը նկարագրել են այսպես .

## Գովազդ
Երգը գործիքավորված եղանակով առաջին անգամ հնչել է ՈՒԵՖԱ-ի Եվրո 2024-ի կողմից սոցցանցերում արված գրառման մեջ, որում ասվում էր, որ մրցաշարի մեկնարկին մնացել է հարյուր օր։ Մարտի 24-ին հրապարակվել է տեսահոլովակ՝ ֆոտոշարքի հրապարակված կադրերի փոքրիկ հատվածներով: Այն պաշտոնապես հրապարակվել է Meduza-ի կողմից ապրիլի 18-ին: Առաջին անգամ այն ուղիղ եթերում հնչել է ապրիլի 27-ին, Անգլիայի մայրաքաղաք Լոնդոնի Drumsheds-ում: Ե՛վ OneRepublic-ը, և՛ Լեոնին սկսել են գովազդել երգը՝ թողարկման ամսաթվի մոտենալու հետ համատեղ:

Երգի թողարկումից հետո ստեղծվել է #lightyourfire հեշթեգը, որը երկրպագուներին հնարավորություն է տվել շահել եզրափակչի տոմսեր:

## Երաժշտական տեսահոլովակ
«Fire» երգի տեսահոլովակը թողարկվել է 2024 թվականի մայիսի 24-ին, ռեժիսոր Քևին Ֆերսթլի կողմից։ Տեսանյութում ներկայացված են կադրեր, որտեղ երեխաները, նախորդ մրցաշարերին մասնակցած խաղացողները ֆուտբոլ են խաղում և մարդիկ, ովքեր հեռուստացույցով հետևում են մրցաշարին: Կան նաև կադրեր, որտեղ Թեդերը ելույթ է ունենում տանիքից, Լեոնին երգում է տրիբունաներում, իսկ Meduza-ն կանգնած է Գերմանիայի Բեռլին քաղաքի Օլիմպիական մարզադաշտի դաշտում, որտեղ տեղի կունենա եզրափակիչ հանդիպումը:

## Ստեղծագործությունների ցանկ
* **12"/թվային ներբեռնում**

# «Fire» (ՈՒԵՖԱ Եվրո 2024-ի պաշտոնական երգ) - 2:49
# «Fire» (Նվագախմբային տարբերակ) [Բրյուս Լյուի հետ] - 2:21

## Ստեղծագործական խումբ
Credits for "Fire" adapted from Apple Music.

**Երաժիշտներ**
*Լուկա դե Գրեգորիո - ստեղնաշարային գործիքներ, ծրագրավորում, սինթեզատոր, հարվածային գործիքներ
*Մատիա Վիտալ - ստեղնաշարային գործիքներ, ծրագրավորում, սինթեզատոր, հարվածային գործիքներ
*Սիմոնե Ջիանի - ստեղնաշարային գործիքներ, ծրագրավորում, սինթեզատոր, հարվածային գործիքներ
*Ռայան Թեդեր - գլխավոր վոկալիստ, երգի հեղինակ
*Լեոնի - գլխավոր վոկալիստ, երգի հեղինակ
**Արտադրություն**
*Լուկա դե Գրեգորիո - արտադրություն, միքսում, վարպետացում
*Մատիա Վիտալ - արտադրություն, միքսում, վարպետացում
*Սիմոնե Ջիանի - արտադրություն, միքսում, վարպետացում

## Դիրքերը հիթ-շքերթում

## Ծանոթագրություններ

Կատեգորիա:2024 սինգլներ
Կատեգորիա:Փոփ երգեր
Կատեգորիա:Ֆուտբոլի Եվրոպայի առաջնություն 2024
Աթիլա Ֆիոլա

**Աթիլա Ֆիոլա** (, ), հունգարացի ֆուտբոլիստ, «Ֆեհերվար» ակումբի և Հունգարիայի հավաքականի պաշտպան։ Եվրոպայի երեք առաջնությունների մասնակից (2016, 2020 և 2024):

## Ակումբային կարիերա
Ֆիոլան «Պակշ» ակումբի սան է։ 2009 թվականի հոկտեմբերի 17-ին «Կեչկեմետի» դեմ խաղում նորամուտը նշել Է Հունգարիայի առաջնությունում։ Հաջորդ մրցաշրջանում Աթիլան դարձել է թիմի հիմնական պաշտպանը և օգնել նրան երկրորդ տեղը զբաղեցնելու առաջնությունում, ինչպես նաև նվաճելու Հունգարիայի լիգայի գավաթը: 2014 թվականի օգոստոսի 29-ին «Հալադաշի» դեմ խաղում Ֆիոլան խփել է իր առաջին գոլը «Պակշի» կազմում։

2015 թվականի սկզբին տեղափոխվել է «Պուշկաշի Ակադեմիա»։ Փետրվարի 28-ին «Դեբրեցենի» դեմ խաղում Աթիլան նորամուտը նշել է նոր ակումբում։ 2016 թվականի ապրիլի 9-ին «Ույպեշտի» դեմ խաղում Ֆիոլան խփել է իր առաջին գոլը «Պուշկաշի Ակադեմիայի» կազմում։

2016 թվականի ամռանը Ֆիոլան տեղափոխվել է «Մոլ Վիդի»։ Սեպտեմբերի 17-ին «Ույպեշտի» դեմ խաղում նա իր նորամուտն է նշել նոր թիմում։ 2018 թվականին Ֆիոլան օգնել է ակումբին հաղթել առաջնությունում, իսկ 2019 թվականին նվաճել Հունգարիայի գավաթը: 2021 թվականի հունվարի 27-ին «Քիշվարդի» դեմ խաղում Աթիլան խփել է իր առաջին գոլը «Մոլ Վիդիի» կազմում։

## Միջազգային կարիերա
2014 թվականի հոկտեմբերի 14-ին Ֆարերյան կղզիների հավաքականի դեմ Եվրոպայի 2016 թվականի առաջնության ընտրական խաղում Ֆիոլան նորամուտը նշել է Հունգարիայի հավաքականի կազմում։

2016 թվականին ֆիոլան հավաքականի կազմում մասնակցել է Ֆրանսիայում կայացած Եվրոպայի առաջնությանը: Մրցաշարում նա խաղացել է Ավստրալիայի հավաքականի դեմ։

2021 թվականի մարտի 31-ին Անդորրայի հավաքականի դեմ աշխարհի 2022 թվականի առաջնության ընտրական խաղում Աթիլան խփել է իր առաջին գոլը ազգային թիմի կազմում։ Նույն թվականին Ֆիոլան մասնակցել է Եվրոպայի առաջնությանը։ Մրցաշարում նա մասնակցել է Պորտուգալիայի, Ֆրանսիայի և Գերմանիայի դեմ խաղերին։    Նույն թվականի սեպտեմբերի 8-ին Անդորրայի հավաքականի դեմ աշխարհի 2022 թվականի առաջնության ընտրական խաղում նա խփել է իր առաջին գոլը ազգային թիմի կազմում։ Ֆրանսիացիների դեմ խաղում Աթիլան դարձել է գոլի հեղինակ։

2024 թվականի մայիսի 14-ին ընդգրկվել է Գերմանիայի 2024 թվականի Եվրոպայի առաջնության հայտացուցակում։

### Գոլերը Հունգարիայի հավաքականի կազմում

## Ձեռքբերումներ
**Թիմային**

 **«Պակշ»**
* Հունգարիայի լիգայի գավաթակիր՝ 2010/11

 **«Ֆերենցվարոշ»**
* Հունգարիայի չեմպիոն՝ 2017/2018
* Հունգարիայի գավաթակիր՝ 2018/2019

## Ծանոթագրություններ

## Արտաքին հղումներ
* 
* Paksi FC Official Website
* HLSZ
* MLSZ
 
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Իլյա Վալով

**Իլյա Վալով** (, ), բուլղարացի ֆուտբոլիստ, խաղացել է որպես դարպասապահ։ Հանդես է եկել Վրացայի «Բոտև» և Սոֆիայի «ԲԿՄԱ» ակումբներում, ինչպես նաև Բուլղարիայի ֆուտբոլի ազգային հավաքականում։ Ֆուտբոլային կարիերայի ավարտից հետո զբաղվել է մարզիչական գործունեությամբ։

## Ակումբային կարիերա
Իլյա Վալովն իր նորամուտը մեծահասակների ֆուտբոլում նշել է 1981 թվականին՝ Վրացայի «Բոտև» որտեղ անցկացրել է յոթ մրցաշրջան։

Այդ ակումբում իր խաղով նա գրավել է Սոֆիայի «ԲԿՄԱ» ակումբի մարզչական շտաբի ներկայացուցիչների ուշադրությունը և 1988 թվականին հրավիրվել ԲԿՄԱ։ Նա իր խաղային կարիերայի հաջորդ երկու մրցաշրջաններում հանդես է եկել Սոֆիայի բանակային ակումբում, որում  անցկացրած ժամանակի մեծ մասը եղել է թիմի հիմնական դարպասապահը։

Այնուհետև նա սկսեց հանդես գալ արտասահմանում, 1990-1994 թվականներին խաղացել է Բեռլինի «Դինամո», Վիեննայի «Աուստրիա Վիեննա» և Թուրքիայի «Կարսյակա» ակումբներում։

1994-1995 թվականներին Թուրքիայի «Դենիզլիսպոր» ակումբում ավարտել է իր պրոֆեսիոնալ խաղային կարիերան։

## Կարիրան ազգային հավաքականում
1983 թվականին Իլյա Վալովն իր նորամուտը նշել է  Բուլղարիայի ֆուտբոլի ազգային հավաքականի կազմում պաշտոնական խաղերում։ Հավաքականում իր կարիերայի ընթացքում, որը տևել է 8 տարի, նա 31 հանդիպում է անցկացրել։

Հավաքականի կազմում Իլյա Վալովը մասնակցել է 1986 թվականին Մեքսիկայում կայացած աշխարհի առաջնությանը։ Այդ մրցաշարում, ինչպես նաև ազգային հավաքականում իր ողջ կարիերայի ընթացքում, նա եղել է պահեստային դարպասապահ։

## Մարզչական կարիերա
Իլյա Վալովն իր մարզչական կարիերան սկսել է 1999 թվականին։ Նա եղել է հայրենի Վրացա քաղաքի «Բոտև» ակումբի մարզիչը։

Հետագայում եղել է Վառնայի «Չեռնո Մորե» (2002-2004) և Սոֆիայի «ԲԿՄԱ» (2006—2007) ակումբների դարպասապահների մարզիչը։

Իլյա Վալովը մահացել է 2024 թվականի հուլիսի 13-ին Վրացայում, թոքերի հիվանդությունից։

## Ծանոթագրություններ

## Արտաքին հղումներ
*General Information about the player Ilia Valov
*Профиль игрока на сайте EU-Football.info

Կատեգորիա:Բուլղարիայի հավաքականի ֆուտբոլիստներ
Կատեգորիա:Աուստրիա Վիեննայի ֆուտբոլիստներ
Կատեգորիա:Բուլղարացի ֆուտբոլիստներ
Կատեգորիա:Կարշիյակայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլային մարզիչներ այբբենական կարգով
Ռոլանդ Շալաի

**Ռոլանդ Շալաի** (, ), հունգարացի ֆուտբոլիստ, գերմանական «Ֆրայբուրգ» ակումբի և Հունգարիայի հավաքականի կիսապաշտպան։ Եվրոպայի երկու առաջնությունների մասնակից (2020 և 2024): Ֆուտբոլիստ Շանդոր Շալլայի որդին։

## Ակումբային կարիերա
Մանկության տարիներին Ռոլանդը մարզումներ է անցել Հունգարիայի երեք պատանեկան ակադեմիաներում՝ «Դիոշդիեր», «Շիոֆոկա» և «Վիդեոտոն»: 2014 թվականին 17-ամյա Ռոլանդը տեղափոխվել է «Պուշկաշի Ակադեմիա» Վիդեոտոնի երիտասարդական ֆարմ ակումբ։ 2014 թվականի օգոստոսի 1-ին նորամուտը նշել Է Հունգարիայի առաջնությունում «Պակշի» դեմ խաղում՝ դուրս գալով խաղադաշտ փոխարինման։ Ընդհանուր առմամբ, նորամուտի մրցաշրջանում անցկացրել է 16 հանդիպում, որոնցից 5-ում հանդես է եկել հիմնական կազմում։ Սեպտեմբերի 14-ին առաջինն է խփել է երկու գոլ՝, հունգարական գրանդի դարպասը՝ «Ֆերենցվարոշ»։ 2015/16 մրցաշրջանում դարձել է հիմնական խաղացող, մասնակցել է 31 խաղի, 29-ում հանդես է եկել մեկնարկային կազմում: Եվ, չնայած որ թիմը դուրս է եկել Մեծ լիգայից մրցաշրջանի համար, Շալլայը գրավել է Եվրոպական տարբեր ֆուտբոլային ակումբների ուշադրությունը:

2016 թվականի ամռանը մրցաշրջանի համար վարձակալությամբ տրվել է իտալական «Պալերմո» ակումբին, որին հաջորդում է հետգնման իրավունքը։ 2016 թվականի օգոստոսի 21-ին նորամուտը А  սերիայում նշել է «Սասուոլոյի» դեմ խաղում՝ Ակուրսիո Բենտիվենյայի փոխարեն փոխարինման դուրս գալով։ Առաջնությունում անցկացրել է 21 հանդիպում, խփել է 1 գոլ «Ուդինեզեյի» դեմ խաղում։ Սակայն մրցաշրջանի ավարտից հետո «Պալերմոն» դուրս մնաց Սերիա В-ից:

2017 թվականի օգոստոսի 29-ին կիպրական ԱՊՕԷԼ-ը ֆուտբոլիստի հետ կնքել է 3 տարվա պայմանագիր մինչև 2020 թվականի մայիսը: «Պուշկաշի Ակադեմիայից» տրանսֆերը կազմել է 2 միլիոն եվրո։ Նոր թիմում նա նորամուտը նշել է սեպտեմբերի 9-ին «Նեա Սալամինայի» դեմ խաղում, որտեղ նա աչքի է ընկել խփած գոլով: Վստահորեն դարձել է հիմնական կազմի խաղացող, առաջնությունում անցկացրել է 29 խաղ և խփել 9 գոլ: Մրցաշրջանի արդյունքներով ակումբի հետ դարձել է Կիպրոսի չեմպիոն։

2018 թվականի օգոստոսին ԱՊՕԷԼ-ը Բունդեսլիգայի «Ֆրայբուրգ» ակումբից Շալլայիի համար ստացել է 4,5 միլիոն եվրոյի առաջարկ և, իհարկե, ձևակերպել է իր ռեկորդային տրանսֆերը։

## Կարիերան հավաքականում
Պատանեկան և երիտասարդական հավաքականների խաղացող: Մասնակցել է Եվրոպայի պատանեկան առաջնությունների ընտրական մրցաշարերին, սակայն թիմի հետ եզրափակիչ փուլ դուրս չի եկել։ 2015 թվականի աշխարհի երիտասարդական առաջնության մասնակից, մրցաշարում անցկացրել է երկու հանդիպում, իսկ հավաքականը խմբից դուրս չի եկել երրորդ տեղից և պարտվել է 1/8-ում:

2016 թվականի մայիսի 20-ին նորամուտը նշել Է Հունգարիայի հավաքականում Կոտ դ'Իվուարի թիմի դեմ ընկերական խաղում։

## Ծանոթագրություններ

Կատեգորիա:Բունդեսլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրայբուրգի ֆուտբոլիստներ
Ֆրենկ Սիբլի

**Ֆրենկ Ֆիլիպ Սիբլի** (), , անգլիացի ֆուտբոլիստ, պաշտպան, հետագայում մարզիչ։

## Կենսագրություն
Ֆրենկ Սիբլին «Քուինս Պարկ Ռեյնջերս» ակումբի կազմում 1966–67 թվականներին նվաճել է Անգլիայի Երրորդ դիվիզիոնի առաջնության գավաթը, 1967 թվականին՝   Լիգայի գավաթը։

Սիբլին «Քուինս Պարկ Ռեյնջերսի» առաջին թիմի կազմում եղել է ամենաերիտասարդ խաղացողը՝ 1963 թվականի սեպտեմբերի 3-ին, 15 տարեկան հասակում, Լիգայի գավաթի խաղում՝ «Ալդերշոթ» ակումբի դեմ։ 23 տարեկանում ծնկի վնասվածք ստանալուց հետո նա թողել է իր ֆուտբոլային կարիերան և միացել «Քուինս Պարկ Ռեյնջերսի» մարզչական շտաբին, իսկ ավելի ուշ՝ 1977 թվականի ամռանը, դարձել է ակումբի մենեջերը։

1979 թվականի փետրվարին նա նշանակվել է «Ուոլսալի» ակումբի մենեջեր։ Այդ պաշտոնը նա զբաղեցրել է երկու ամիս։

2004 թվականին Սիբլիի մոտ ախտորոշվել է Պարկինսոնի հիվանդություն։ Ֆրենկ Սիբլին մահացել է 2024 թվականի մայիսի 10-ին, 76 տարեկան հասակում։

## Ծանոթագրություններ

## Արտաքին հղումներ
* at Post War English & Scottish Football League A–Z Player's Transfer Database

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քուինս Պարկ Ռեյնջերսի ֆուտբոլիստներ
Իբրահիմ Բաբանգիդա

**Իբրահիմ Բաբանգիդա** (, ), նիգերիացի ֆուտբոլիստ, աջ կիսապաշտպան։

## Կարիերա
Նիգերիացի ֆուտբոլիստներ  Տիջանի Բաբանգիդայի և Արունա Բաբանգիդայի եղբայրն է։

Իբրահիմը խաղացել է նիգերական ակումբներում, իսկ 1997-ից 2002 թվականներին հանդես է եկել հոլանդական «Վոլենդամում», այդ թվում՝ բարձրագույն դիվիզիոնում՝ 1997/1998 թվականների Հոլանդիայի ֆուտբոլի առաջնությունում։ Ընդհանուր առմամբ նա անցկացրել է 51 հանդիպում «Վոլենդամի» կազմում և դարձել 7 գոլի հեղինակ։

Նիգերիայի ինչև 17 տարեկանների ֆուտբոլի ազգային հավաքականի կազմում Իբրահիմ Բաբանգիդան 1993 թվականին դարձել է աշխարհի երիտասարդական առաջնության հաղթող։

2024 թվականի մայիսի 10-ին  Կադունա և Զարիա քաղաքների միջև տեղի ունեցած ավտովթարի հետևանքով զոհվել է Իբրահիմ Բաբանգիդան։ Նրա եղբայրը, կինն ու սպասուհին հոսպիտալացվել են։

## Ծանոթագրություններ

## Արտաքին հղումներ
*Oud-Ajacied Tijjani Babangida zwaargewond na ongeluk, broer Ibrahim overleden

 
Կատեգորիա:Ավտոճանապարհային վթարներից զոհվածներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ֆերմին Լոպես

**Ֆերմին Լոպես** (, ), իսպանացի ֆուտբոլիստ, «Բարսելոնա» ակումբի և Իսպանիայի հավաքականի կիսապաշտպան:

## Կարիերա
Ֆերմին Լոպեսը սկսել է իր ֆուտբոլային ուղին տեղական «Էլ Կամպիլյո» ակումբում, այնուհետև տեղափոխվել է «Ռեկրեատիվո», իսկ 2012 թվականին՝ «Ռեալ Բետիս»: 2016 թվականի ամռանը տեղափոխվել է «Բարսելոնայի» երիտասարդական ակադեմիա: 2022 թվականի օգոստոսի 19-ին երկու տարով՝ մինչև 2024 թվականը, մասնագիտական պայմանագիր է կնքել «Բարսելոնա Բ»-ի հետ և անմիջապես վարձավճարով տեղափոխվել է Իսպանիայի 3-րդ դիվիզիոնի «Լինարես Դեպորտիվո»: «Բարսելոնայի» հետ մարզումների լավ արդյունքներից հետո 2023 թվականի հուլիսին նա հրավիրվել է առաջին թիմ՝ նախամրցաշրջանային հավաքին: Լայն ճանաչում է ստացել 2023 թվականի հուլիսի 29-ին կայացած «Բարսելոնայի» և «Ռեալ Մադրիդի» միջև ընկերական հանդիպման ժամանակ (3:0), որից հետո Չավին հաստատել է, որ Լոպեսը կմնա առաջին թիմում 2023/24 մրցաշրջանում: «Բարսելոնայի» կազմում դեբյուտ է կատարել 2023 թվականի օգոստոսի 27-ին Լա Լիգայի «Վիլյառեալի» դեմ խաղում:

## Խաղաոճ
Ֆերմին Լոպեսը եռանդուն, ձախոտն կենտրոնական կիսապաշտպան է, ով կարող է նաև խաղալ հարձակվող կիսապաշտպանի, ինչպես նաև եզրային հարձակվողի դիրքերում: Նա տեխնիկապես հմուտ է, գերազանց է շարժվում առանց գնդակի, կարողանում է օգտագործել տարածությունը, արդյունավետ է գոլեր խփելիս և գոլային փոխանցումներ կատարելիս։

## Ծանոթագրություններ

Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Եվրոպայի չեմպիոններ
Միխայիլ Նիկոլսկի

**Միխայիլ Վասիլևիչ Նիկոլսկի** (, ), ռուս արևելագետ, սեմագետ, շումերագետ, ուրարտագետ, ասորագիտության հիմնադիրը Ռուսաստանում։ Ընդհանուր պատմության դոկտոր, Honoris Causa (1908 թվականից)։

## Գործունեություն
1887 թվականին կազմակերպել է Մոսկվայի Կայսերական հնագիտական ընկերությանը կից Արևելյան հանձնաժողովը և գործունորեն մասնակցել նրա գիտահետազոտական աշխատանքներին։

Հրատարակել է մ․թ․ա․ III հազարամյակի շումերական տնտեսական բնույթի վավերագրեր (շուրջ 900 կավե սալիկ)։

1893 թվականին Ա․ Ա․ Իվանովսկու հետ գլխավորել է հնագիտական արշավախումբը Հայաստանում, ընդօրինակել (որոշ դեպքերում նորովի թարգմանել ու մեկնաբանել) զգալի քանակությամբ մ․թ․ա․ VIII-VII դարերի ուրարտական արձանագրություններ (մեծ մասամբ գիտության մեջ հայտնի), ուսումնասիրել մի քանի հուշարձաններ, այդ թվում՝ Մենուախինիլի քաղաքատեղին։ Ուրարտու երկրի հնագույն կենտրոնը համարել է Արարատյան դաշտը։ Ընդգծել է Ուրարտուի բարձր քաղաքակրթության յուրօրինակությունը Հին Արևելքում։

## Երկեր
* Клинообразные надписи ванских царей, открытые в пределах России, «Древний Восток», т․ 1, в- 3, М., 1893; 
* Клинообразные надписи Ганли-Тапа, около Еревана, «Древний Восток», т․ 2, в․ 1, М․, 1896; 
* Клинообразные надписи Закавказья, в кн․։ Материлы по археологии Кавказа, т․ 5, М․, 1896; 
* Об одном из древних названий Ванского озера и о современном названии города Арджиш․ Сборник статей в честь графинии П․ С․ Уваровой», М․, 1916․ 
* Саргон, царь ассирийский. 1. СПб, 1881.
* Ассирийские клинообразные тексты с транскрипцией и подстрочным русским переводом. Автограф. изд. М., 1883-84. Вып.1. Таблица знаков и силлабарии. 1883. 48 стр. Вып.2. Сумерийский гимн богу огня IV тыс. до Р. Х. с транскрипцией, переводом и подробным объяснением. 1884. 52 стр.
* Вавилонский контракт о продаже дома времени Шамаш-Шум-Укина царя вавилонского (666 г. до Р. Х.). М., 1891. 25 стр.
* Документы хозяйственной отчетности древнейшей эпохи Халдеи из собрания Н. П. Лихачева. В 2 т. М., 1908-15. Ч.1. 106 + 104 стр. (Серия «Древности восточные». Т.3/2). Ч.2. Эпоха династии Агаде и эпоха династии Ура. 1915. 151 стр. (Серия «Древности восточные». Т.5).
* Задачи русской археологии и исторической науки в Палестине и Месопотамии в связи с современными мировыми событиями, в кн.: По вопросу о задачах русской археологии и исторической науки на Переднем Востоке, М., 1917.
* Вавилония. — В кн.: Большая советская энциклопедия. Изд. 1-е. Т. 8. М, 1927, с. 507—517.
* Древний Вавилон. Популярно-научные очерки по истории культуры Сумера, Вавилона и Accypa. М. 1913. VI, 434 с.
* К вопросу о ренте-налоге в древнем Двуречье. К вопросу о форме эксплоатацив труда на Востоке. — «Вестник древней истории». 1939. № 2, с. 68—76.
* Община в древнем Двуречье. — «Вестник древней истории». 1938. № 4, с. 72—98.
* Рабство в древнем Двуречье. — «Вестник древней истории». 1941. № 1, с. 45—63.

## Ծանոթագրություններ

## Գրականություն
* Редер Д․ Г․, Научная публицистическая деятельность М․ В․ Никольского, в кн․։ Очерки по истории русского востоковедения, сб․ 3, М․, 1960․

## Արտաքին հղումներ

Կատեգորիա:Անձինք այբբենական կարգով
Կատեգորիա:Ասորագետներ
Կատեգորիա:Գիտնականներ այբբենական կարգով
Կատեգորիա:Շումերագետներ
Կատեգորիա:Ռուս արևելագետներ
Հարավային Անցումային Խորհուրդ

**Հարավային Անցումային Խորհուրդ** ( ) սեցեսիաստական կազմակերպություն է Եմենի հարավում։ Կազմակերպության 26 անդամները ներառում են հարավային հինգ նահանգների նահանգապետեր և երկու կառավարության նախարարներ։ Այն ստեղծվել է Հարավային շարժման խմբակցությունից։ Այն ստեղծվել է 2017 թվականին և կոչ է արել աշխատել հարավային Եմենը մնացած ժողովրդիցց անջատելու ուղղությամբ, ինչպես նախկինում էր մինչև 1990 թվականի Եմենի միավորումը։

2017 թվականի մայիսի 11-ին հայտարարված խորհուրդը ղեկավարում է Ադենի նախկին նահանգապետ Այդարուս ալ-Զուբայդին որպես նախագահ, իսկ նախկին նահանգային նախարար Հանի Բին Բրեյքը՝ որպես փոխնախագահ։ Խորհրդի ձևավորումը մեկ շաբաթ առաջ արդեն արտոնված էր Ադենի հռչակագրով, որը հայտարարվել էր ալ-Զուբաիդիին նահանգապետի պաշտոնից ազատելու դեմ ցույցի ժամանակ։ ՀԱԽ-ն պնդում է, որ ղեկավարում է Եմենի հարավային տարածքի մեծ մասը։

2022 թվականի ապրիլին ՀԱԽ-ն միացավ Նախագահական ղեկավարության խորհրդին, այն բանից հետո, երբ Եմենի այն ժամանակվա նախագահ Աբդ-Ռաբու Մանսուր Հադին հրաժարական տվեց և նախագահական լիազորությունները փոխանցեց նորաստեղծ մարմնին։ Ղեկավար Այդարուս ալ-Զուբայդին դարձավ նոր կառավարության փոխնախագահ։ Նրանք մեծացրին իրենց ազդեցությունը խորհրդում՝ ընդլայնելով անդամությունը՝ 2023 թվականի մայիսին ներքին վերակազմավորման միջոցով։

## Պատմություն
ԱՄԷ-ի օգնությամբ և աջակցությամբ ՀԱԽ-ը ձևավորվել է 2017 թվականի մայիսի 11-ին Ալ-Զուբայդիի ղեկավարությամբ։ Անմիջապես նախագահ Հադին խորհուրդը հայտարարեց ոչ լեգիտիմ։

2018 թվականի հունվարի 28-ից ՀԱԽ-ին հավատարիմ զորքերը վերահսկողություն են հաստատել Ադենում գտնվող Եմենի կառավարության կենտրոնական շտաբի վրա՝ Հադիի կառավարության դեմ պետական ​​հեղաշրջման ընթացքում։

2018 թվականի հունվարին, որպես կազմակերպության ղեկավար, Այդարուս ալ-Զուբայդին արտակարգ դրություն հայտարարեց Ադենում, և որ «ՀԱԽ-ն սկսել է Հարավում Հադիի իշխանությունը տապալելու գործընթացը»։

2022 թվականի ապրիլին ՀԱԽ-ն պաշտոնապես դարձավ Նախագահական ղեկավարության խորհրդի մի մասը՝ որը Եմենի Հանրապետության նոր ղեկավար մարմինն է, որը ստեղծվել է նախկին նախագահի հրաժարականից հետո։ ՀԱԽ-ի ղեկավար Այդարուս ալ-Զուբայդին դարձավ նոր փոխնախագահ։ 2023 թվականի մայիսի 4-ից 8-ը տեղի ունեցած ՀԱԽ համագումարի ժամանակ ընդունվեց «Հարավային ազգային դաշնագրի» բանաձևը, որը պահանջում էր Հարավային շարժումը Եմենի խաղաղ գործընթացում ներառել «անկախ շրջանակում»։ Հութի ապստամբները խստորեն դատապարտել է համագումարը և դրա բանաձևերը։ Այդուհանդերձ, ՀԱԽ-ին հաջողվեց իր մասնաբաժինը Նախագահի ղեկավարության խորհրդում հասցնել երեք անդամի՝ ընդհանուր ութ մանդատներից։

2023 թվականի դեկտեմբերին Հարավային Անցումային Խորհուրդը, ըստ հաղորդագրության, ասել է, որ պատրաստ է համագործակցել Իսրայելի հետ՝ պայքարելու հութիների ծովային հարձակումների դեմ։

## Նպատակներ
Ղեկավար Այդարուս ալ-Զուբայդին հայտարարել է, որ 2023 թվականի մայիսին Հարավային կոնգրեսի նպատակն էր սկսել ազգային հաշտեցման գործընթաց՝ նպատակ ունենալով ամրապնդել հարավային տարածքները Հութիների ագրեսիայից։ Կազմակերպությունը պարբերաբար բարձրացրել է «հարավային հարցը»՝ պաշտպանելով Եմենի խաղաղության գործընթացում Հարավային շարժման ներկայացուցչությունը։

ՀԱԽ-ն կտրականապես դեմ է Իրանի փորձերին՝ վերահսկելու ռազմավարական Բաբ ալ-Մանդեբի նեղուցը և գերիշխելու Կարմիր ծովի ջրային ուղիները։

## Ծանոթագրություններ
Ադամ Գնեզդա-Չերին

**Ադամ Գնեզդա-Չերին** (, ), սլովենիացի պրոֆեսիոնալ ֆուտբոլիստ, Հունաստանի Սուպերլիգայի «Պանատինաիկոս» ակումբի և Սլովենիայի ազգային հավաքականի կիսապաշտպան։

## Ակումբային կարիերա
2022 թվականի հուլիսի 2-ին լքել է «Նյուրնբերգ» ակումբը և քառամյա պայմանագիր է կնքել Հունաստանի Սուպերլիգայի «Պանաթինաիկոսի» հետ՝  700,000 եվրո ենթադրյալ տրանսֆերային արժեքով:

## Միջազգային կարիերա
2020 թվականի նոյեմբերի 11-ին Սլովենիայի հավաքականի կազմում նորամուտն է նշել՝ Ադրբեջանի դեմ ընկերական խաղում։ Խաղադաշտ է դուրս եկել  խաղի սկզբում և փոխարինվել է ընդմիջմանը:

## Կարիերայի վիճակագրություն
### Ակումբ

### Միջազգային

:*Սլովենիայի գոլերի քանակն առաջինն է, միավորների սյունակում նշվում է հաշիվը Գնեզդա Չերինի յուրաքանչյուր գոլից հետո:*

## Ձեռքբերումներ
**[[Պանաթինաիկոս (ֆուտբոլային ակումբ)|Պանաթինաիկոս]]** 
*Հունաստանի գավաթ՝ 2023–24

## Ծանոթագրություններ

Կատեգորիա:Ապրող անձինք
Կատեգորիա:Նյուրնբերգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Ռիեկայի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Օրել Մանգալա

**Օրել Ջոնսոն Մանգալա** (, ), բելգիացի ֆուտբոլիստ, «Օլիմպիկ Լիոն» ակումբի և Բելգիայի հավաքականի կիսապաշտպան: 2024 թվականի Եվրոպայի առաջնության մասնակից։

## Ակումբային կարիերա
Մանգալյան «Անդերլեխտ» ակումբի սան է: 2016 թվականին վարձավճարով հանդես է եկել Դորտմունդի «Բորուսիայի» պատանեկան թիմում։ 2017 թվականի ամռանը տեղափոխվել է «Շտուտգարտ»։ Տրանսֆերի արժեքը կազմել է 1,8 միլիոն եվրո։ «Հերտայի» դեմ խաղում նորամուտն է նշել Բունդեսլիգայում: 2018 թվականի օգոստոսին նրան վարձակալել է «Համբուրգ» ակումբը։ Օգոստոսի 12-ին «Զանդհաուզենի» դեմ խաղում նորամուտն է նշել երկրորդ Բունդեսլիգայում։ Ավարտելուց հետո վերադարձել է «Շտուտգարտ»։ 2019 թվականի նոյեմբերի 24-ին «Կարլսռուեի» դեմ խաղում խփել է առաջին գոլը ակումբի կազմում։ Մրցաշրջանի ավարտից հետո օգնել է թիմին վերադառնալ էլիտա։

## Միջազգային կարիերա
2015 թվականին Մանգալյան Բելգիայի պատանեկան հավաքականի կազմում դուրս է եկել Բուլղարիայում ընթացող Եվրոպայի պատանեկան առաջնության կիսաեզրափակիչ: Մրցաշարում խաղացել է Չեխիայի, Սլովենիայի, Գերմանիայի և Ֆրանսիայի թիմերի դեմ խաղերում։

Նույն թվականին օգնել է պատանեկան հավաքականին Չիլիում կայացած աշխարհի պատանեկան առաջնությունում գրավել երրորդ տեղը: Մրցաշարում խաղացել է Հոնդուրասի, Էկվադորի, Հարավային Կորեայի, Կոստա Ռիկայի, Մեքսիկայի և Մալիի թիմերի դեմ խաղերին։

2019 թվականին Բելգիայի երիտասարդական հավաքականի կազմում Իտալիայում և Սան Մարինոյում մասնակցել է Եվրոպայի երիտասարդական առաջնությանը։ Մրցաշարում հանդես է եկել Լեհաստանի, Իսպանիայի և Իտալիայի հավաքականների դեմ խաղերում։

## Ծանոթագրություններ

## Արտաքին հղումներ
* 

Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Դետլիկոն

**Դետլիկոն** (  ), համայնք Շվեյցարիայում՝ Ցյուրիխի կանտոնի Վինտերթուրի շրջանում։ Տեղական բարբառային անվանմամբ՝ *Տեդլիկե* / *Tädlike*.:

## Աշխարհագրություն
Համայնքը գտնվում է երկրի մայրաքաղաք Բեռնից մոտավորապես 110 կիլոմետր դեպի հյուսիս-արևելք, Ցյուրիխից 19&nbsp;կմ դեպի հյուսիս։ Զբաղեցնում է 2,9 կմ² տարածք, որի 10,7 %-ը&nbsp;հատկացված է կառուցապատման նպատակներին (բնակարանային և ճանապարհաշինություն), 42.6&nbsp;%-ն  օգտագործվում է գյուղատնտեսական նպատակներով, 44&nbsp;%-ն զբաղեցված է անտառներով, 2.7&nbsp;%-ում էլ ջրածածկ տարածքներ են, սառցադաշտեր կամ լեռներ։

## Ժողովրդագրություն
2019 թվականի տվյալներով համայնքում բնակվում էր 776 մարդ (+4.2&nbsp;% 2010 թվականի համեմատ): Բնակչության խտությունը կազմում էր 269 մարդ/կմ². Ըստ տարիքային խմբերի՝ բնակչությունը բաշխվել է հետևյալ կերպ. 24.6&nbsp;%&nbsp;— 20 տարեկանից փոքր անձինք, 57.9&nbsp;%&nbsp;— 20-64 տարեկան անձինք, 17.5&nbsp;%&nbsp;— 65 տարեկան և ավելի բարձր տարիքի անձինք: Համայնքի բնակիչներից 219 թվականի դրությամբ աշխատում էին 150-ը, որոնցից 30-ը՝  առաջնային հատվածում, 28-ը՝&nbsp; արդյունաբերությունում, 92&nbsp;-ը՝ սպասարկման ոլորտում:

## Ծանոթագրություններ

## Գրականություն
* Hans Martin Gubler: *Die Kunstdenkmäler des Kantons Zürich.* Band VIII: *Der Bezirk Winterthur. Nördlicher Teil. Dättlikon* (=&nbsp;*Die Kunstdenkmäler der Schweiz.*) Band 79. Hrsg. von der Gesellschaft für Schweizerische Kunstgeschichte (GSK). Bern 1986, ISBN 3-7643-1812-0, S. 6–30 (Digitalisat).
* Eugen Ott: *Dättlikon – auf der Sonnenterrasse des Irchels.* Gemeinde Dättlikon, 1994, ISBN 3-9520572-1-5.

## Արտաքին հղումներ
* Համայնքի պաշտոնական կայքէջը
* Վիճակագրական տվյալներ համայնքի մասին

Կատեգորիա:Շվեյցարիա
Կատեգորիա:Շվեյցարիայի բնակավայրեր
Կազարկա

**Կաչարկա** (Rhynchites bacchus), երկարակնճիթների ընտանիքի բզեզ։ Պտղատու մշակաբույսերի վնասատու է։

## Տարածվածություն
Տեսակը տարածված է Կովկասում, Կենտրոնական Ասիայում, Ալժիրում, Իրանում, Միջերկրական ծովում, Արևմտյան և Արևելյան Եվրոպայում մինչև Կուրսկի լայնությունը։ Տարածված է Միջին և Հարավային Եվրոպայում և Ասիայում։

## Նկարագրություն
Մարմինը (երկարությունը՝ 4,5-6,5 մմ)՝ ծիրանագույն-կարմիր՝ ոսկեգույն փայլով, գլխախողովակը, բեղիկները և թաթերը՝ մանուշակագույն։ Թրթուրը (եկարությունը՝ մինչև 9 մմ) անոտ է, դեղնասպիտակ՝ մուգ դարչնագույն գլխով։ Վնասում են թրթուրներն ու բզեզները։ Բզեզները գարնանը կրծում են կոկոններն ու ծաղիկները, վնասում կանաչ պտուղները, որոնց մեջ ձվադրում են, ապա կրծում պտղակոթերը, որի պատճառով պտուղները թափվում են։ Բզեզները ծառերի վրա սկսում են հայտնվել վաղ գարնանը, երբ միջին օրական ջերմաստիճանը +8 °C-ից բարձր է, իսկ զանգվածային տեսքը տեղի է ունենում խնձորենու ծաղկելուց 5-7 օր առաջ։ 

Թրթուրների մի մասը մնում է մինչև հաջորդ տարվա ամառ։ Բազմացած թրթուրներից աշնանը բզեզներ են առաջանում: Նրանք հայտնվում են ծառերի վրա և որոշ ժամանակ սնվում բողբոջներով, ապա ձմռան համար թաքնվում են կեղևի ճեղքերում կամ թափված տերևների տակ։

## Պայքարի միջոցառումներ
Աշնանը հողի վերափորում, փտող և չորացած պտուղների ոչնչացում, բողբոջների բացման շրջանից մինչև կոկոնների փտումը բույսերի սրսկում՝ ակտելիկով, կարբոֆոսով և այլն։

## Ծանոթագրություններ

## Արտաքին հղումներ
* Вредители сельскохозяйственных культур Rhynchites bacchus L. — Казарка плодовая.// Агроэкологический атлас России и сопредельных стран: экономически значимые растения, их вредители, болезни и сорные растения
* Плодовая казарка
* Interactive Agricultural Ecological Atlas of Russia and Neighboring Countries

Կատեգորիա:Երկարակնճիթներ
Յասմին Կուրտիչ

**Յասմին Կուրտիչ** (, ), սլովենացի ֆուտբոլիստ, «Զյուիդտիրոլ» ակումբի և Սլովենիայի ազգային հավաքականի կիսապաշտպան։ 2024 թվականի Եվրոպայի առաջնության մասնակից։ Հավաքականի պատմության մեջ զբաղեցնում է երրորդ տեղը՝ խաղացած խաղերով։

## Կենսագրություն
Կուրտիչը Պոդգորիցայի «Մլադոստ» ակումբի սան է, որին միացել է 2002 թվականին։

2007 թվականին ֆուտբոլիստը տեղափոխվել է Սլովենիայի ֆուտբոլի երկրորդ լիգայի «Բելա Կրայինա» ակումբ իր հայրենի քաղաքից։ 2010 թվականին ֆուտբոլիստն արդեն տեղափոխվել է Առաջին լիգայի ակումբ՝ «Գորիցա»։  Արդյունքում ֆուտբոլիստը ակումբում մնացել է 6 ամիս։

2010 թվականի դեկտեմբերի 18-ին Յասմինը 4 և կես տարվա պայմանագիր է կնքել «Պալերմո» ֆուտբոլային ակումբի հետ, որը սկսել է գործել 2011 թվականի հունվարին։ Կուրտիչը դարձել է չորրորդ սլովենացին, ով ակումբ է եկել 2010/11 մրցաշրջանում: «Պալերմոյում» ֆուտբոլիստը նորամուտը նշել է 2011 թվականի հունվարի 12-ին «Կյևոյի» դեմ Իտալիայի գավաթի խաղարկության 1/8 եզրափակչի խաղում: «Պալերմոն» այդ խաղում հաղթել է 1:0 հաշվով: 2011 թվականի փետրվարի 13-ին Յասմինը նորամուտը նշել է A սերիայում «Ֆիորենտինայի» դեմ խաղում, որն ավարտվեց «Պալերմոյի» պարտությամբ 2:4 հաշվով:

2011 թվականի օգոստոսի 1-ին Կուրտիչը վարձավճարով տեղափոխվել է В սերիայի «Վարեզե» ակումբ։ В սերիայում ֆուտբոլիստը նորամուտը նշել է 2011 թվականի օգոստոսի 27-ին «Բարի»-ի դեմ խաղում: 2013 թվականին Կուրտիչը տեղափոխվել է «Սասուոլո»։ 2014 թվականի հունվարի 31-ին ֆուտբոլիստը վարձակալության է տրվել մինչև մրցաշրջանի ավարտը «Տորինոյում»: 2015 թվականի սեպտեմբերի 1-ին վարձավճարով տեղափոխվել է «Ֆիորենտինա»։ Իր նորամուտը նշել է սեպտեմբերի 18-ին։ «Գենգամի» դեմ Եվրոպայի լիգայի խաղում  թիմի կազմում իր առաջին գոլը խփել է սեպտեմբերի 21-ին՝ «Ատալանտայի» դեմ խաղում:

2015 թվականի հունիսի 25-ին պայմանագիր է կնքել Բերգամոյի «Ատալանտա» ակումբի հետ։ Սակայն 2018 թվականից խաղացել է մեկ այլ իտալական ակումբում։ 2020 թվականի հունվարին Կուրտիչը վարձավճարով տեղափոխվել է «Պարմա», իսկ նույն տարվա ամռանը ակումբի հետ կնքել է 3 տարվա պայմանագիր:

2020 թվականի հունվարի 10-ին Կուրտիչը վարձավճարով տեղափոխվել է «Պարմա» մինչև 2019/20 մրցաշրջանի ավարտը, որի ավարտին ակումբը պարտավոր էր գնել նրա իրավունքները։ Նա պայմանագիր է կնքել «խաչակիրների» հետ մինչև 2023 թվականի հունիսի 30-ը։

2021 թվականի հուլիսի 18-ին Կուրտիչը միացել է ՊԱՕԿ-ի հունական ակումբին երկամյա վարձակալության պայմանագրով։

## Կարիերան հավաքականում
Յասմինը 2 պաշտոնական հանդիպում է անցկացրել Սլովենիայի երիտասարդական հավաքականի կազմում:

2012 թվականի մայիսի 26-ին Կուրտիչը իր նորամուտն է նշել հիմնական հավաքականում Հունաստանի դեմ խաղում, որտեղ հավասարեցրեց հաշիվը տուգանային հարվածով։ Հանդիպումն ավարտվել է 1:1 հաշվով:

### Գոլերը հավաքականում

## Ակումբային վիճակագրություն
*2021 թվականի դեկտեմբերի 12-ի դրությամբ*

## Նշումներ

## Ծանոթագրություններ

 
Կատեգորիա:Ատալանտայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Վարեզեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորինոյի ֆուտբոլիստներ
Կատեգորիա:Ֆիորենտինայի ֆուտբոլիստներ
Մատիաս Ենսեն

**Մատիաս Ենսեն** (, ), դանիացի ֆուտբոլիստ, «Բրենտֆորդ» ակումբի և Դանիայի հավաքականի կիսապաշտպան։ Եվրոպայի 2020 թվականի առաջնության կիսաեզրափակիչ փուլի մասնակից:

## Ակումբային կարիերա
Ենսենը «Նորշելանն» ակումբի սան է։ 2015 թվականին «Միդտյուլանի» դեմ խաղում նա իր նորամուտն է նշել դանիական Սուպերլիգայում՝ երկրորդ խաղակեսում փոխարինելով Էմիլիանո Մարկոնդեսին։ 2016 թվականի մայիսի 1-ին «Ռանդերսի» դեմ խաղում Մատիասը խփել է իր առաջին գոլը «Նորշելան» կազմում։ 2018 թվականի ամռանը Ենսենը տեղափոխվել է իսպանական «Սելտա»: Հոկտեմբերի 1-ին «Խետաֆեի» դեմ խաղում իր նորամուտը նշել է Լա Լիգայում։

## Միջազգային կարիերա
2017 թվականին Դանիայի երիտասարդական հավաքականի կազմում Ենսենը Լեհաստանում մասնակցել է Եվրոպայի երիտասարդական առաջնությանը: Մրցաշարում նա մասնակցել է Գերմանիայի և Չեխիայի թիմերի դեմ խաղերին։

2019 թվականին Դանիայի երիտասարդական հավաքականի կազմում Ենսենը Իտալիայում մասնակցել է Եվրոպայի երիտասարդական առաջնությանը: Մրցաշարում նա մասնակցել է Գերմանիայի և Ավստրիայի հավաքականների դեմ խաղերին։

2022 թվականի նոյեմբերի 8-ին ընդգրկվել է Դանիայի հավաքականի պաշտոնական հայտացուցակում՝ Կատարում կայանալիք 2022 թվականի աշխարհի առաջնության խաղերին մասնակցելու համար։

## Վիճակագրություն
### Ենսենի հանդիպումները Դանիայի հավաքականի կազմում

**Ընդհանուր՝ 30 խաղ / 1 գոլ, 20 հաղթանակ, 2 ոչ-ոքի, 8 պարտություն:**

## Ծանոթագրություններ

## Արտաքին հղումներ
* Профиль на сайте «Брентфорда» 

Կատեգորիա:Անգլիական ֆուտբոլի լիգայի խաղացողներ
Կատեգորիա:Բրենտֆորդի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Փոլ Հոլմս

**Փոլ Հոլմս** (, ), անգլիացի պրոֆեսիոնալ ֆուտբոլիստ, աջ պաշտպան:

## Կարիերա
Փոլ Հոլմսը ծնվել է 1968 թվականի փետրվարի 18-ին, Սթոքսբրիջ քաղաքում։

Նա անցկացրել է ավելի քան 400 հանդիպում Անգլիայի ֆուտբոլային լիգայում և Պրեմիեր լիգայում։ Ֆուտբոլիստը հանդես է եկել «Դոնկաստեր Ռովերս», «Տորկի Յունայթեդ», «Բիրմինգհեմ Սիթի», «Էվերթոն» և «Վեստ Բրոմվիչ Ալբիոն» ակումբներոմ։ Նա անգլիացի ֆուտբոլիստ Ալբերտ Հոլմսի որդին է, որը եղել է «Չեստերֆիլդ» ակումբի պաշտպան։

Փոլ Հոլմսը մահացել է 2024 թվականի մայիսին, 56 տարեկան հասակում։ 2023 թվականին նրա մոտ ախտորոշվել էր քաղցկեղ։

## Ծանոթագրություններ

## Արտաքին հղումներ
* Paul Holmes (1968-2024)
*Paul Holmes

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Քաղցկեղից մահացածներ
Կատեգորիա:Ֆուտբոլի պաշտպաններ
Մարկ Թարփենինգ

**Մարկ Թարփենինգ** (, ), ամերիկացի ինժեներ և ձեռնարկատեր, «Տեսլա» ընկերության համահիմնադիրը (Մարտին Էբերհարդի հետ)։ Զբաղեցրել է ընկերության ֆինանսական տնօրենի (CFO) և էլեկտրական նախագծման փոխնախագահի պաշտոնները։

## Վաղ տարիներ
Ծնվել է 1964 թվականի հունիսի 1-ին Կալիֆոռնիա նահանգի Սակրամենտո քաղաքում։ Սովորել է Բերքլիի համալսարանում՝ 1985 թվականին ստանալով համակարգչային գիտությունների ոլորտի բակալավրի աստիճան։

## Գործունեություն
Համալսարանն ավարտելուց հետո Թարփենինգը մի քանի տարի աշխատել է Սաուդյան Արաբիայի «Textron» ընկերությունում։ Այնուհետև զբաղվել է տարբեր ընկերությունների (այդ թվում՝ «Seagate Technology» և «Bechtel») համար ծրագրային ապահովման և միկրոծրագրերի մշակմամբ։ Ավելի ուշ դարձել է ցանցային տեխնոլոգիաներով զբաղվող «Packet Design» ընկերության վերամշակման հարցերով փոխնախագահը։

1997 թվականին Թարփենինգն ու Էբերհարդը հիմնադրել են «NuvoMedia» ընկերությունը, որը 1998 թվականին ստեղծել է առաջին էլեկտրոնային գիրքը՝ «Rocket eBook»-ը։ 2000 թվականին ընկերությունը 187 միլիոն դոլարով վաճառվել է «Gemstar-TV Guide International»-ին։

2003 թվականին Թարփենինգն ու Էբերհարդը վերամիավորվել են՝ հիմնադրելով «Tesla Motors»-ը (այժմ՝ «Tesla Inc.»)։ Նրանք ֆինանսավորել են ընկերությունը մինչև 2004 թվականի սկիզբը, երբ Իլոն Մասկը 6․5 միլիոն դոլարով գլխավորեց ընկերության «Ա» սերիայի ֆինանսավորման ռաունդը՝ դառնալով տնօրենների խորհրդի նախագահը։ Թարփենինգը շարունակել է աշխատել որպես ընկերության ֆինանսական տնօրեն և էլեկտրատեխնիկայի փոխնախագահ մինչև 2008 թվականը։

«Տեսլայից» հեռանալուց հետո Թարփենինգը դարձել է տարբեր ընկերությունների խորհրդատու կամ խորհրդատվական խորհրդի անդամ։ Դրանց թվում են նրա ալմա մատերը («SkyDeck» նախագիծ՝ Բերքլիի համալսարան) և «Spero Ventures» վենչուրային ընկերությունը։

## Տես նաև
* Tesla
* Իլոն Մասկ

## Ծանոթագրություններ

 
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ճարտարագետներ
Սուրբ Գևորգ եկեղեցի (Կահիրե)

**Սուրբ Գևորգ եկեղեցին** (, ) Հույն ուղղափառ եկեղեցի է ղպտիական Կահիրեում գտնվող Բաբելոն ամրոցում. Այն Ալեքսանդրիայի և ամբողջ Աֆրիկայի հույն ուղղափառ պատրիարքության ներքո գտնվող Սուրբ Գևորգ պատրիարքական վանքի մի մասն է: Եկեղեցին թվագրվէ 10-րդ դարով (կամ ավելի վաղ)։ Ներկայիս կառույցը վերակառուցվել է 1904 թվականի հրդեհից հետո, շինարարությունն ավարտվել է 1909 թվականին: 2009 թվականից վանքի հեգումենն ուներ եպիսկոպոսի կոչում և հայտնի էր Բաբելոնոս եպիսկոպոս («Բաբելոնի եպիսկոպոս»):

## Ծանոթագրություններ

## Արտաքին հղումներ
* Holy Monastery of St George Patriarchate of Alexandria

Կատեգորիա:10-րդ դարի ճարտարապետություն
Կատեգորիա:Եգիպտոսի պատմություն
Կատեգորիա:Կահիրե
Կատեգորիա:Ղպտիներ
Կատեգորիա:Ուղղափառ վանքեր
Կատեգորիա:Տաճարներ
Կատեգորիա:Քրիստոնեություն
Գիգա Քուփարաձե

**Գիգա Քուփարաձե** (, ), վրացի շախմատիստ, գրոսմայստեր (2017)։

## Կարիերա
Գիգա Քուփարաձեն 2019 թվականի Վրաստանի չեմպիոնն է։

Վրաստանի հավաքականի կազմում մասնակցել է 2018 թվականի համաշխարհային օլիմպիադային (երկրորդ թիմի կազմում) և 2019 թվականի Եվրոպայի թիմային առաջնությանը։

Արագ և կայծակնային շախմատի աշխարհի առաջնության մասնակից է (2016, 2017, 2019)։

Քութայիսի շախմատային ակումբի կազմում Վրաստանի թիմային առաջնության 2015 թվականի երրորդ մրցանակակիր է։

## Մարզական արդյունքներ

## Վարկանիշի փոփոխություններ

## Ծանոթագրություններ

## Արտաքին հղումներ

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Վրացի շախմատիստներ
Լեո Սաուեր

**Լեո Սաուեր** (, ), սլովակ ֆուտբոլիստ, հոլանդական «Ֆեյենորդ» ակումբի և Սլովակիայի հավաքականի վինգեր: 2024 թվականի Եվրոպայի առաջնության մասնակից։

## Ակումբային կարիերա
Լեո Սաուերը ծնունդով Բրատիսլավայից է, ֆուտբոլ խաղալ սկսել է տեղի «Սլովան» ակումբի ակադեմիայում։  2018 թվականի ամռանը դարձել է Ժիլինա» ակումբի ֆուտբոլային ակադեմիայի խաղացող։  2022 թվականի փետրվարի 27-ին նշել է իր նորամուտը «Ժիլինա 2»-ում («Ժիլինայի» պահեստային թիմ) Սլովակիայի երկրորդ լիգայի «Պետրժալկայի» դեմ խաղում։  2023 թվականի ապրիլին երեք տարվա պայմանագիր է կնքել հոլանդական «Ֆեյենորդ» ակումբի հետ։  2023 թվականի օգոստոսի 20-ին նշել է նորամուտը «Ֆեյենորդի» հիմնական կազմում՝ փոխարինման դուրս գալով Ռոտերդամի «Սպարտայի» դեմ խաղում և աչքի ընկնելով խփած գոլով:

## Կարիերան հավաքականում
Հանդես է եկել Սլովակիայի մինչև 17, մինչև 18, մինչև 19, մինչև 20 և մինչև 21 հավաքականներում:

2024 թվականի մարտի 26-ին նշել է իր նորամուտը Սլովակիայի գլխավոր հավաքականի կազմում Նորվեգիայի հավաքականի դեմ ընկերական խաղում:

## Ծանոթագրություններ

## Արտաքին հղումներ
* Ֆուտբոլիստի էջը «Ֆեյենորդ» ակումբի պաշտոնական կայքում
* Ֆուտբոլիստի էջը  Էրեդիվիզիի պաշտոնական կայքում

 
Կատեգորիա:Ժիլինայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի կիսապաշտպաններ
Դանիել Բիռլիջա

**Ջորջե Դանիել Բիռլիջա** (, ), ռումինացի ֆուտբոլիստ, «ՉՖՌ Կլուժ» ակումբի և Ռումինիայի հավաքականի հարձակվող:

## Ակումբային կարիերա
Բիռլիջան «Սանտերա Ռիբոլա» և «Պալերմո» ակումբների սան է: 2019 թվականին տեղափոխվել է «Տերամո»։  2020 թվականի հունվարի 12-ին «Լեոնցիոյի» դեմ խաղում նշել է  նորամուտն ակումբում։  Փետրվարի 22-ին «Ռիետիի» դեմ խաղում Բիռլիջան խփել է իր առաջին գոլը նոր ակումբի կազմում։  

2022 թվականի հունվարի 22-ին Դանիելը դարձել է ռումինական «ՉՖՌ Կլուժ» ակումբի խաղացող: Փետրվարի 5-ին «ՈՒնիվերսիտատյայի» դեմ խաղում նշել է նորամուտը Ռումինիայի առաջնությունում։  2023 թվականի փետրվարի 27-ին «Պետրոլուլի» դեմ խաղում խփել է առաջին գոլը «ՉՖՌ Կլուժի» կազմում։

## Միջազգային կարիերա
2023 թվականին Բիռլիջան Ռումինիայի երիտասարդական հավաքականի կազմում մասնակցել է Եվրոպայի երիտասարդական առաջնությանը։  Մրցաշարում նա մասնակցել է խմբային փուլի հանդիպումներին Իսպանիայի, Ուկրաինայի և Խորվաթիայի դեմ։ 

2023 թվականի հոկտեմբերի 15-ին ԵԱ 2024-ի որակավորման փուլում Անդորրայի հավաքականի դեմ խաղում Բիռլիջան նշել է նորամուտը Ռումինիայի հավաքականում:

## Ծանոթագրություններ

 
Կատեգորիա:Իտալիայի լեգեոներ ֆուտբոլիստներ
Կատեգորիա:Կլուժի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Դավիդ Բրեկալո

**Դավիդ Բրեկալո** (, ), սլովենացի ֆուտբոլիստ, «Օռլանդո Սիթի» ակումբի և Սլովենիայի հավաքականի պաշտպան։  2024 թվականի Եվրոպայի առաջնության մասնակից։

## Ակումբային կարիերա
Բրեկալոն «Բրավո» ակումբի սան է։  2017 թվականի օգոստոսի 5-ին «Ռոգաշկայի» դեմ խաղում նշել է իր նորամուտը Սլովենիայի երկրորդ դիվիզիոնում։  2018 թվականի մայիսի 5-ին «Կռանի» դեմ խաղում Դավիդը խփել է  իր առաջին գոլը «Բրավոյի» կազմում։  2019 թվականի ամռանը Բրեկալոն օգնել է ակումբին անցնել էլիտա։ Նույն թվականի հուլիսի 14-ին «Օլիմպիայի» դեմ խաղում նշել է իր նորամուտը Սլովենիայի առաջնությունում։ 

2021 թվականի ամռանը Բրեկալոն տեղափոխվել է նորվեգական «Վիկինգ»՝ կնքելով 3,5 տարվա պայմանագիր։  Օգոստոսի 15-ին «Մոլդեի» դեմ խաղում նշել է իր նորամուտը Տիպպելիգայում։ 

2024 թվականի փետրվարի 8-ին Բրեկալոն տեղափոխվել է ՄԼՍ-ի «Օռլանդո Սիթի» ակումբ՝ կնքելով պայմանագիր մինչև 2027 թվականի մրցաշրջանի ավարտը՝ 2028 թվականի մրցաշրջանի երկարաձգման տարբերակով:  Հյուսիսամերիկյան լիգայում նա իր նորամուտը նշել է փետրվարի 24-ին 2024 թվականի մրցաշրջանի մեկնարկային տուրի՝ «Կլեբ դե Ֆուտ Մոնրեալի» դեմ խաղում։

## Միջազգային կարիերա
2022 թվականի մարտի 26-ին Խորվաթիայի հավաքականի դեմ ընկերական խաղում Բրեկալոն նշել է իր նորամուտը Սլովենիայի հավաքականի կազմում:

## Ծանոթագրություններ

## Արտաքին հղումներ
* 
* 

 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Վիկինգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մեդոն Բերիշա

**Մեդոն Բերիշա** (, ),ալբանացի ֆուտբոլիստ, իտալական «Լեչչե» ակումբի և Ալբանիայի ազգային հավաքականի կիսապաշտպան։ 2024 թվականի Եվրոպայի առաջնության մասնակից։

## Ակումբային կարիերա
Բերիշան «Բեռն», «Յանգ Բոյզ» և «Լեչչե» ակումբների սան է: 2021 թվականի օգոստոսի 13-ին «Բելինցոնայի» դեմ խաղում Մեդոնը նշել է նորամուտը «Յանգ Բոյզի» դուբլի կազմում։ Սեպտեմբերի 25-ին «Ցյուրիխ II-ի դեմ խաղում առաջին գոլն է խփել պրոմո-լիգայում։

2022 թվականի ամռանը դարձել է իտալական «Լեչչե» ակումբի խաղացող։ 2024 թվականի փետրվարի 25-ին «Ինտերնացիոնալեի» դեմ խաղում Բերիշան նշել է նորամուտը իտալական Ա Սերիայում։

## Միջազգային կարիերա
2024 թվականի հունիսի 3-ին Լիխտենշտեյնի հավաքականի դեմ ընկերական խաղում Բերիշան նշել է իր նորամուտը Ալբանիայի հավաքականի կազմում։  Նույն թվականի ամռանը ընդգրկվել է 2024 թվականի ԵԱ-ում Ալբանիայի հավաքականի վերջնական կազմում։

## Ծանոթագրություններ

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Յանգ Բոյզի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Յոսիպ Շուտալո

**Յոսիպ Շուտալո** (, ), խորվաթ ֆուտբոլիստ, «Այաքս» ակումբի և Խորվաթիայի հավաքականի պաշտպան։ 2022 թվականի աշխարհի առաջնության և 2024 թվականի Եվրոպայի առաջնության մասնակից։

## Ակումբային կարիերա
Շուտալով «Ներետվա» և Զագրեբի «Դինամո» ակումբների սան է։  2020 թվականի հուլիսի 1-ին «Ինտեր Զապրեշիչի» դեմ խաղում նշել է իր նորամուտը Խորվաթիայի առաջնությունում։ Մեկնարկային մրցաշրջանի արդյունքներով Յոսիպն օգնել է ակումբին հաղթել առաջնությունում։ 2021 թվականի սկզբին Շուտալոն խաղային պրակտիկա ստանալու համար վարձավճարով տեղափոխվել է «Իստրա 1961»։  Հունվարի 19-ին «Գորիցայի» դեմ խաղում նշել է  նորամուտը նոր թիմում։ Վարձակալության ավարտից հետո Շուտալոն վերադարձել է «Դինամո»։  Հուլիսի 23-ին «Խրվատսկի Դրագովոլյացի» դեմ խաղում Յոսիպն իր առաջին գոլն է խփել թիմի կազմում։ Նոյեմբերի 4-ին Վիեննայի «Ռապիդի» դեմ Եվրոպայի լիգայի խաղում դարձել է գոլի հեղինակ: Մրցաշրջանի արդյունքներով Յոսիպը երկրորդ անգամ դարձել է Խորվաթիայի չեմպիոն:

2023 թվականի օգոստոսի 21-ին Շուտալոն տեղափոխվել է Ամստերդամի «Այաքս»՝ կնքելով 5 տարվա պայմանագիր։ Տրանսֆերի արժեքը կազմել է 20,5 միլիոն եվրր։

## Միջազգային կարիերա
2022 թվականի հունիսի 10-ին Ազգերի Լիգայում Դանիայի հավաքականի դեմ խաղում Շուտալոն նշել է իր նորամուտը Խորվաթիայի հավաքականում։ Նույն թվականին Յոսիպը հայտավորվել է Կատարում կայանալիք աշխարհի առաջնությանը մասնակցելու համար։ Մրցաշարում մասնակցել է Մարոկկոյի հավաքականի դեմ խաղին։

## Ձեռքբերումներ
«Դինամո» Զագրեբ
* Խորվաթիայի չեմպիոն (3) - 2019/20, 2021/22, 2022/23
* Խորվաթիայի սուպերգավաթակիր - 2023

Խորվաթիայի հավաքական
* Աշխարհի առաջնության բրոնզե մեդալակիր - 2022
* ՈՒԵՖԱ Ազգերի լիգայի արծաթե մեդալակիր - 2022/23

## Ելույթների վիճակագրություն
### Ակումբային կարիերա

### Խաղերը հավաքականում

**Ընդհանուր՝ 16 հանդիպում, 11 հաղթանակ, 2 ոչ-ոքի, 3 պարտություն**

## Ծանոթագրություններ

Կատեգորիա:Այաքսի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Իստրա 1961-ի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նիկուշոր Բանկու

**Նիկուշոր Սիլվիու Բանկու** (, ), ռումինացի ֆուտբոլիստ, ռումինական «Ունիվերսիտատյա» ակումբի և Ռումինիայի հավաքականի պաշտպան: 2024 թվականի Եվրոպայի առաջնության մասնակից։

## Ակումբային կարիերա
Ծնվել է 1992 թվականի սեպտեմբերի 18-ին Կրիմպոա քաղաքում: «Օլտ» ակումբի (Սլատինա) ֆուտբոլային դպրոցի սան է: Մեծահասակների մակարդակում ֆուտբոլային կարիերան սկսել է 2011 թվականին նույն ակումբի հիմնական թիմում, որտեղ անցկացրել է երեք մրցաշրջան՝ մասնակցելով II լիգայի 68 հանդիպման։  

2014 թվականի ամռանը Բանկուն միացել է «Ունիվերսիտատյա» բարձրագույն թիմին, որի կազմում իր նորամուտը նշել է 2014 թվականի հուլիսի 25-ին «Պանդուրիայի» դեմ լիգայի տնային խաղում (1:1): 2014 թվականի սեպտեմբերի 22-ին բարձրագույն դիվիզիոնում առաջին գոլը խփել է «Ունիվերսիտատյայի» (Կլուժ-Նապոկա) դեմ արտագնա խաղում, որով օգնել է իր թիմին հաղթել 2:0 հաշվով: 2017/18 մրցաշրջանում «Ունիվերսիտատյայի» հետ Բանկուն նվաճել է Ռումինիայի գավաթը, իսկ 2020/21 մրցաշրջանում կրկնել է այդ նվաճումը: 2019 թվականի փետրվարին թիմի ավագ Ալեքսանդրու Միտրիցեի հեռանալուց հետո Բանկուն նշանակվել է թիմի նոր ավագ։

## Կարիերան հավաքականում
2017 թվականի հոկտեմբերի 8-ին պաշտոնական խաղերում նորամուտը նշել է Ռումինիայի ազգային հավաքականի կազմում 2018 թվականի աշխարհի առաջնության ընտրական փուլի Դանիայի դեմ խաղում (1:1), որը տեղի է ունեցել Կոպենհագենում: Հանդիպման 66-րդ րոպեին Բանկուն փոխարինել է Կոնստանտին Բուդեսկուին:

## Ձեռքբերումներ
; «Ունիվերսիտատյա» (Կրայովա)
* Ռումինիայի գավաթակիր (**2**) - 2017/18, 2020/21
* Ռումինիայի սուպերգավաթակիր - 2021

## Ծանոթագրություններ

Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի պաշտպաններ